Kitukutuku bandia
Mabawa ni mangavu katika spishi zinazokiakia usiku. Katika spishi zinazokiakia mchana, mabawa mara nyingi huwa na rangi au yana madoa mazito na meusi. Njano ni rangi ya kawaida, lakini kahawia na kahawia-nyekundu pia hutokea. Rangi hizi husababishwa na nywele ndogo na sio vigamba kama kwa vipepeo. Mabawa ya mbele daima ni marefu na membamba kuliko mabawa ya nyuma. Kila bawa hubeba seli ya rangi karibu na ncha ya ukingo wa mbele, inayoitwa pterostigma. Ni nzito kuliko seli nyingine na hutoa usawa wakati wa kuruka. Wakati wa kupumzika, mabawa huwekwa juu ya fumbatio au kando yake.